Νικόλαος Ιωσήφ Μαιζών

Ο Νικολά-Ζοζέφ Μαιζόν ή Νικόλαος-Ιωσήφ Μαιζών (Nicolas-Joseph Maison, 19 Δεκεμβρίου 1771 - 13 Φεβρουαρίου 1840) ήταν Γάλλος στρατάρχης και πολιτικός.

 Βιογραφικά στοιχεία 
αριστερά|μικρογραφία|233x233εσ|Ο Νικολά-Ζοζέφ Μαιζόν, γρεναδιέρος στο 1ο Τάγμα του Παρισιού το 1792 (από τον Λεόν Κονιέ, 1834).

Ο Νικολά-Ζοζέφ Μαιζόν γεννήθηκε στο Επιναί-συρ-Σεν και ήταν γιος του Ζοζέφ Μαιζόν, επιχειρηματία και φοροεισπράκτορα. Κατατάχθηκε στα γαλλικά επαναστατικά στρατεύματα και έλαβε μέρος στις επιχειρήσεις εναντίον των Πρώσων, στην εκστρατεία της Ισπανίας και στη ρωσική εκστρατεία (1812), όπου και τιμήθηκε με τον βαθμό του υποστρατήγου αναλαμβάνοντας παράλληλα τη διοίκηση του Β΄ Σώματος Στρατού. Το 1813 τραυματίστηκε στη μάχη της Λειψίας και για τη δράση του αυτή τιμήθηκε με τον Μεγάλο Σταυρό της Λεγεώνας της Τιμής και με τον τίτλο του κόμη του Αυτοκράτορα. Μετά την καθαίρεση του Ναπολέοντα, προσχώρησε στην παράταξη των Βουρβόνων αναλαμβάνοντας στρατιωτικός διοικητής του Παρισιού. Υπήρξε επίσης μέλος της Βουλής των Ομοτίμων και έφερε τον τίτλο του Μαρκησίου.

Το 1828 ο Κάρολος Ι΄ της Γαλλίας του ανέθεσε την ηγεσία των γαλλικών δυνάμεων της Πελοποννήσου και τον επιφόρτισε με την εκδίωξη του Ιμπραήμ Πασά κατά τη διάρκεια της εκστρατείας του Μοριά. Ο Μαιζών κατέλαβε αμαχητί τα φρούρια της Μεθώνης, της Πύλου και της Κορώνης ενώ τον Οκτώβριο απελευθέρωσε, ύστερα από πολιορκία, τα φρούρια της Πάτρας και του Ρίου. Το 1829 ανακλήθηκε από την Ελλάδα και τιμήθηκε με τον βαθμό του στρατάρχη. Επί Λουδοβίκου Φιλίππου διετέλεσεΒιογραφικό Μαιζώνος, από το Κέντρο Έρευνας Νεότερης Ιστορίας υπουργός εξωτερικών και πολέμου ενώ αργότερα χρημάτισε πρεσβευτής της Γαλλίας στη Βιέννη και στην Αγία Πετρούπολη.

Πέθανε στο Παρίσι το 1840. Τάφηκε στο κοιμητήριο του Περ-Λασαίζ. Σε πολλές πόλεις της Ελλάδας υπάρχουν οδοί που φέρουνΚώστας Τριανταφύλλου, Ιστορικό Λεξικό των Πατρών, τυπογραφείο Κούλη, Πάτρα 1995, σελ. 1210 - 1213 το όνομά του (π.χ. οδός Μαιζώνος στην Πάτρα).

 Τιμητικές διακρίσεις 
 Εξευγένιση : 
 60px Βαρόνος της Αυτοκρατορίας στις 2 Ιουλίου 1808.
 60px Κόμης της Αυτοκρατορίας στις 14 Αυγούστου 1813.
 60px Μαρκήσιος στις 31 Ιουλίου 1817.
 Διαδοχικών βαθμών:
 Εθνική Φρουρά: Γρεναδιέρος, Δεκανέας, Λοχίας, Λοχαγός.
 Στράτος: Λοχαγός την 1 Αυγούστου 1792, Διοικητής τάγματος (6 Ιουλίου 1796 προσωρινά, 16 Αυγούστου οριστικά), Συνταγματάρχης στις 3 Ιουλίου 1799, Ταξίαρχος στις 10 Φεβρουαρίου 1806, Υποστράτηγος στις 21 Αυγούστου 1812.
 Αξιώματα:
 Στρατάρχης της Γαλλίας στις 22 Φεβρουαρίου 1829.
 Ομότιμος της Γαλλίας στις 4 Ιουνίου 1817.
 Γαλλικές διακρίσεις:
 60px Ταξιάρχης του Εθνικού Τάγματος της Λεγεώνας της Τιμής στις 22 Νοεμβρίου 1808.
 60px Ανώτερος Ταξιάρχης του Εθνικού Τάγματος της Λεγεώνας της Τιμής στις 28 Σεπτεμβρίου 1813.
 60px Μεγαλόσταυρος του Εθνικού Τάγματος της Λεγεώνας της Τιμής στις 22 Ιουλίου 1814.Σημείωση LH/1698/41. Base Léonore, Γαλλικό Υπουργείο Πολιτισμού.
 60px Μεγαλόσταυρος του Τάγματος της Συνάντησης στις 19 Νοεμβρίου 1813.
 60px Μεγαλόσταυρος του Τάγματος του Αγίου Λουδοβίκου στις 30 Σεπτεμβρίου 1818.
 Ξένες διακρίσεις:
 60px Βαυαρία: Ιππότης του Στρατιωτικού Τάγματος του Μαξιμιλιανού Α΄ Ιωσήφ της Βαυαρίας (1806).
 60px Ελλάδα: Μεγαλόσταυρος του Τάγματος του Σωτήρος (1834).
 60px Ισπανία: Ιππότης Μεγαλόσταυρος του Τάγματος του Καρόλου Γ΄ (1835).
 60px Βέλγιο: Μεγάλο Κορδόνι του Τάγματος του Λεοπόλδου (1836).

Το όνομά του είναι χαραγμένο στην Αψίδα του Θριάμβου στο Παρίσι (Ανατολικό πυλώνα, Στήλη 14).

 Παραπομπές 

Κατηγορία:Ιστορία της Πελοποννήσου
Κατηγορία:Γάλλοι στρατιωτικοί
Κατηγορία:Ονόματα χαραγμένα στην Αψίδα του Θριάμβου
Κατηγορία:Γάλλοι υπουργοί
Κατηγορία:Γάλλοι διπλωμάτες
Κατηγορία:Αγωνιστές του 1821